டெங்குவால் பாதிக்கப்பட்டவர்களுக்கு, பிரத்யேகமாக நான்கு வார்டுகளும், அதில் மொத்தம் 300 படுக்கை வசதிகளும் உள்ளன. கடந்த மூன்று மாதங்களில் மட்டும் 2950 நபர்கள் காய்ச்சலோடு வந்தனர், அவர்களில் 495 பேர் டெங்குக் காய்ச்சல் அறிகுறிகளோடு இருந்தனர். கடந்த 11-ம் தேதி மட்டும் மொத்தம் 295 நோயாளிகள் வந்தனர், அவர்களில் 45 பேர் டெங்குக் காய்ச்சல் அறிகுறிகளோடு உள்ளனர். குறிப்பாக டெங்கு ரத்தப் பரிசோதனைக்காக மூன்று “செல் கவுன்ட்டர்களை” அரசு கொடுத்துள்ளது, 24 மணிநேரமும் ரத்தப்பரிசோதனை நடைபெற்று வருகிறது. மேலும், 8 வார்டுகள் தீவிர சிகிச்சை பிரிவுக்காக ஒதுக்கப்பட்டுள்ளது. எவ்வளவு கூட்டம் வந்தாலும் அவர்களைப் பார்த்துக்கொள்ள வார்டுகள், மருத்துவர்கள், செவிலியர்கள் போதுமான அளவில் உள்ளனர். டெங்குக் காய்ச்சலுக்கு வழிவகுக்கும் ஏடிஸ் கொசுவானது பகலில் கடிக்கக் கூடியது (Day biters). சுத்தமான தண்ணீரில் இனப்பெருக்கம் செய்து பெருகுகிறது. ஆகவே, அனைவரும் வீட்டிலும் ,வீட்டை சுற்றியும் நீர் தேங்காமல் பார்த்துக்கொள்ள வேண்டும் .